# Edda Művek

### A Wikipédiából, a szabad lexikonból.

Az edda szó eredetileg óészaki (óizlandi nyelven, de több helyről származó) mitológiai és hősi énekeket jelent, melyek a 9.–11. században keletkeztek.

## [szerkesztés] Történet

Az Edda Magyarország egyik leghíresebb rockegyüttese. 1974-ben alakult EDDA Művek néven. A zenekar nevében a „művek” szó azt szimbolizálja, hogy az együttes Miskolcon, egy tipikus északkelet-magyarországi iparvárosban – az „acélvárosban” – kezdte pályafutását. A lemezeladást nézve Magyarország legsikeresebb rockcsapata lett a 32 év során. Szinte valamennyi lemezük bearanyozódott. Ők voltak az elsők akiknek vidéki létükre sikerült megtörnie a fővárosi bandák egyeduralmát. Az 1974-es alapításkor Pataky még nem volt tagja az együttesnek,de 1974 szeptemberében már ő a zenekar vezetője.A klasszikus "bakkancsos" felállás 1978 szeptemberére készült el amikor Zselencz László is a zenekar tagja lett.

### [szerkesztés] Bemutatkozás és feloszlás (1980-84)

Pataky Attila

A budapesti bemutatkozás először nem volt sikeres, de második nekifutásra már teltházas koncertet adtak. Első nagylemezük 1980 májusában jelent meg és negyedmillió példányban kelt el. Ők játszották a Ballagás c. film zenéjét is (Kölyköd voltam...). A Pataky és Slamovits közötti ellentétek arra vezettek, hogy 1983. december 17-én búcsúkoncertet adtak. A szakítás oka, hogy míg Pataky a jól bevált zenét akarta játszani(a biztos megélhetést), addig Slamo zeneileg többre vágyott.

### [szerkesztés] Újrakezdés (1985-93)

Pataky 1985-ben úgydöntött, hogy újra indítja az Eddát, és nála tíz évvel fiatalabb, de profi pesti zenészekkel 1985 májusában visszatért. Így a miskolci mítosz veszített erejéből.1988-ra sikerült stabilizálni a felállást és zeneileg is elismertebek lettek. Ekkor jelent meg a máig legerősebbnek tartott lemez, a Változó idők!. Akkoriban több szokatlan helyszínen játszottak: Lenin Kohászati Művek Acélszerkezeti csarnoka, márianosztrai börtön. 1991-ben Alapi és Pethő Kanadába ment, helyükre Kicska László (basszusgitár) és Kun Péter (gitár) került. A generációja legsikeresebb gitárosának tartott Kunt az agárdi Edda-tábor idején máig tisztázatlan körülmények között halálra gázolták, helyére újra Alapi lépett.

### [szerkesztés] Ma (1993-)

Azóta gyakorlatilag stabil a felállás, csak Donászy Tibor helyett ül Hetényi Zoltán a dobok mögött 1997 óta. 1999-ben angol nyelvű albumot dobtak piacra (Fire & rain). Azóta két-három évente jelentkeznek egy új albummal. A legutóbbi 2006-ban A szerelem hullámhosszán c. válogatásalbum. Az Edda népszerűsége még ma is sok helyen fellelhető az országban. A legsikeresebb koncertjeik a (kisebb szünetekkel) évente megrendezett buli a Miskolci Diósgyőri várban és a PeCsában.

Az Edda Művek dallamos, gazdagon hangszerelt rockdalai és balladái főként a fiatalok társadalmi és érzelmi életével, mindennapi örömeivel, problémáival foglalkoznak. Az együttes évente több mint száz alkalommal lép fel országszerte, valamint a környező országok magyarlakta területein.

## [szerkesztés] Eddigi tagjai

Akcióban az Edda művek

- Pataky Attila (ének) 1978-tól napjainkig
- Csapó György (dob) 1978–1981
- Slamovits István (gitár) 1978–1983
- Zselencz László (basszusgitár) 1978–1983
- Barta Alfonz (billentyűs hangszerek) 1978–1983
- Fortuna László (dob) 1982–1986
- Kegye János (szaxofon) 1983
- Mohai Tamás (gitár) 1985
- Béres Ferenc (billentyűs hangszerek)1985
- Szénich János (gitár) 1985
- Gellért Tibor (gitár) 1985
- Hirleman Bertalan (dob) 1986
- Raus Ferenc (dob) 1986
- Papp Tamás (dob) 1986
- Csillag Endre (gitár) 1985–87
- Mirkovics Gábor (basszusgitár) 1985-1987
- Donászy Tibor (dob) 1986–1997
- Gay Tamás (billentyűs hangszerek) 1983–1985
- Gömöry Zsolt (billentyűs hangszerek) 1985-től napjainkig
- Alapi István (gitár) 1988-1991, 1993-tól napjainkig
- Pethõ Gábor (basszusgitár) 1988–1991
- Kun Péter (gitár) 1991-1993
- Kicska László (basszusgitár) 1991-től napjainkig
- Hetényi Zoltán (dob) 1997-től napjainkig

## [szerkesztés] Albumaik

Gömöry Zsolt: zeneszerző-billentyűs

27 aranylemez, 4 platinaalbum, 2 gyémántlemez. Több mint 5 millió eladott példány Európában.

1. EDDA Művek 1. (1981)
2. EDDA Művek 2. (1982)
3. EDDA Művek 3. (1983)
4. EDDA Művek 4. – Viszlát, Edda! (1984)
5. EDDA Művek 5. (1985) Koncertfelvétel
6. EDDA Művek 6. (1986)
7. Változó idők (1988)
8. Szaga van (1988)
9. Pataky-Slamovits (1989)
10. Győzni fogunk (1990)
11. Best of Edda '80–'90
12. Szélvihar
13. Szellemvilág (1992)
14. Az Edda két arca (dupla lemez)
15. Elveszett Illúziók (1993)
16. Lelkünkből (unplugged)
17. Karaoke Edda (1994)
18. Sziklaszív (1994)
19. Edda Blues (1995)
20. 15. születésnap (dupla) (1995)
21. Elvarázsolt Edda dalok (1996)
22. Edda 20. (1997)
23. Lírák 2. (1997)
24. Best of 1988-98 (1998)
25. Fire & Rain (1999)
26. Nekem nem kell más (1999)
27. Örökség (2003)
28. Isten az úton (2005)
29. A szerelem hullámhosszán (2006)

## [szerkesztés] Forrás

Jávorszky Béla Szilárd-Sebők János: A magyaRock története I.

## [szerkesztés] Hivatkozások

- Hivatalos oldal
- Startlap linkgyűjtemény
- Az EDDA Művek összes dalának teljes dalszövege
- Az Edda Művek a MusicBrainzen

| Ez a zenei tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../e/d/d/Edda_M%C5%B1vek_e152.html"

Kategóriák: Csonkok (zene) | Csonkok 2005 májusából | Magyar rockegyüttesek

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- English
- Esperanto